CELEX: C2004/179/11
Language: hu
Date: 2004-07-10 00:00:00
Title: C-202/04. sz. ügy: A Tribunale di Roma 2004. április 7-i végzésével a Stefano Macrino és Claudia Capodarte kontra Roberto Meloni ügyben benyújtott előzetes döntéshozatal iránti kérelem

10.7.2004   
            
            
               HU
            
            
               Az Európai Unió Hivatalos Lapja
            
            
               C 179/6
            
         A Tribunale di Roma 2004. április 7-i végzésével a Stefano Macrino és Claudia Capodarte kontra Roberto Meloni ügyben benyújtott előzetes döntéshozatal iránti kérelem
   (C-202/04. sz. ügy)
   (2004/C 179/11)
   A Tribunale di Roma (Olaszország) 2004. április 7-i végzésével, amely 2004. május 6-án érkezett a Bíróság hivatalához, a Stefano Macrino és Claudia Capodarte kontra Roberto Meloni ügyben előzetes döntéshozatal iránti kérelmet nyújtott be az Európai Közösségek Bíróságához.
   Tribunale di Roma a következő kérdésről kéri a Bíróság döntését:
   
      „Az EK-Szerződés 5. és 85. cikkeivel (jelenleg EK 10. és EK 81. cikkei) ellentétes-e az, hogy egy tagállam olyan jogszabályt vagy rendeletet fogadjon el, amely – az ügyvédi kamara tagjaiból álló szakmai szervezet által készített tervezet alapján – lehetővé teszi, hogy a szakmában dolgozók részére minimum és maximum tiszteletdíjat szabjon meg olyan (ún. bíróságon kívüli) tevékenységekkel kapcsolatos szolgáltatásnyújtás esetén, amelyeket nem kizárólag az ügyvédi kamara tagjai végezhetnek, hanem bárki által megvalósíthatóak?”